ক্যারিয়ারের প্রথম ফিফটি নাজমুলের
বাংলাদেশ প্রিমিয়ার লিগে (বিপিএল) সর্বোচ্চ রান করে নাজমুল হোসেন শান্ত হয়েছিলেন সিরিজসেরা। তার দুর্দান্ত ফর্মটাকে টেনে আনলেন আন্তর্জাতিক ক্রিকেটেও। 







ইংল্যান্ডের বিপক্ষে প্রথম ওয়ানডেতে হাঁকিয়েছেন ফিফটি। ৫ চারে ৬৭ বলে ফিফটি করলেন শান্ত।




এখন পর্যন্ত বাংলাদেশের ব্যাটিংয়ের সবচেয়ে ইতিবাচক দিক এ বাঁহাতিই। প্রথম তিনটি স্কোরিং শটই তার ছিল চার, এরপর অবশ্য মেরেছেন আর দুটি। 
ওয়ানডেতে ২০১৮ সালে অভিষেক হলেও দলে থিতু হতে পারেননি শান্ত। ফর্মহীনতায় আছেন আসা-যাওয়ার মাঝে।
অবশেষে ১৬তম ম্যাচে এসে প্রথম পঞ্চাশের দেখা পেলেন বাঁহাতি এই ব্যাটসম্যান। এই সংস্করণে তার আগে সেরা ছিল ৩৮।

বাংলাদেশ প্রিমিয়ার লিগে (বিপিএল) সর্বোচ্চ রান করে নাজমুল হোসেন শান্ত হয়েছিলেন সিরিজসেরা। তার দুর্দান্ত ফর্মটাকে টেনে আনলেন আন্তর্জাতিক ক্রিকেটেও।